
**REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga mbledhja e IV-të e Këshillit Komunal për Siguri në Bashkësi (KKSB), e mbajtur më 24 shtator 2024, në ora 13:00, në sallën e vogël të Komunës së Shtimes**

Në mbledhje kanë marrë pjesë: Nënkryetari i Komunës, Faruk Beqa, komandanti i Stacionit Policor në Shtime, Haxhi Behluli, Albert Ramadani (KLSP), Berat Babaj (FSK), Besnik Ahmeti, drejtor i Drejtorisë së Financave, Muharrem Haziri (OSCE), Muhadin Halili (EVSB), Dardan Duraku (MPB/DSP), Nexhip Jaha (FSK), Skender Baftiu (KBI), Yllka Fejzullahu, drejtoreshë e DKA-së, Reshat Gashi (ZBGJ) dhe Vlora Hyseni (ZI).

Nënkryetari i Komunës z. Beqa merr fjalën dhe falënderon të pranishmit që janë prezent në këtë mbledhje dhe prezanton pikat e rendit të ditës:

1. Shqyrtimi i Ekstrakt-Procesverbalit nga mbledhja e mbajtur më 26 qershor 2024;
2. Informatë për çështje të sigurisë në Komunën e Shtimes nga Policia e Kosovës;
3. Informatë nga Drejtoria për Buxhet dhe Financa;
4. Diskutim për Parandalimin e Ekstremizmit
5. Portalet që sjellin lajme të rrejshme dhe pasojat te publiku;
6. Të ndryshme.

**1.Shqyrtimi i Ekstrakt-Procesverbalit nga mbledhja e mbajtur më 26 qershor 2024**

**Faruk Beqa:** Ju përshëndes të gjithëve juve që jeni sot të pranishëm në këtë mbledhje! Po vazhdojmë me pikën e parë të rendit të ditës për këtë mbledhje e cila është, Shqyrtimi i Ekstrakt-Procesverbalit nga mbledhja e mbajtur më 26 qershor 2024.

A jeni që ky procesverbal të kaloj pasiqë tanimë e keni parë edhe në e-mail-at e juaj, dhe nëse dikush ka për të shtuar ose për të hequr ndonjë pikë nga ky rend i ditës.

Antarët e KKSB-së unanimisht e aprovuan procesverbalin e mbledhjes së kaluar.

1. **Informatë për çështje të sigurisë në Komunën e Shtimes nga Policia e Kosovës**

**Faruk Beqa:** Informatën për çështje të sigurisë në Komunën e Shtimes nga Policia e Kosovës, sigurisht që do ta jep komandanti Haxhi Behluli dhe n’a informon për situatën e sigurisë në komunën tonë. Falemnderit komandat, tani fjala është për ju.

**Haxhi Behluli:** Përshëndetje për ju nënkryetarë dhe ju antarë të KKSB-së!

Në periudhën nga 1 janari 2024 e deri më 23 shtator 2024, në Stacionin Policor në Shtime, kemi gjithësej 330 raste, që për dallim nga viti i kaluar kemi një rritje të vogël të rasteve. Nga këto vepra penale janë 242, aksidente janë 88 raste, raste të dërguara në hetime janë 252.

Si raste më të veçanta mund të përmend ato të dhunës në familje, ku gjithësej kemi të paraqitura 27 raste, 3 prej këtyre rasteve janë të përsëritura dhe janë dërguar në Ferizaj, pasi është obligim ligjor që çdo rast i dhunës në familje të shkon në paraburgim për 48 orë.

Vjedhje gjatë kësaj periudhe janë raportuar 26 raste, nga to disa janë cilësuar si vjedhje të rënda dhe një rast i është referuar hetimeve rajonale.

Gjatë kohës së verës, kemi fluks apo shtim të banorëve më shumë, për shkak të ardhjes së mërgimtarëve dhe normal që gjatë kësaj kohe rriten edhe rastet, gjatë kësaj periudhe ishte më rritje edhe konfiskimi i armëve që zakonisht ndodh nëpër ahengje të ndryshme, që gjithësej janë 16 raste të konfiskimit të tyre, që sipas statistikave me komunat e tjera, në raport me numrin e banorëve kemi konfiskuar më së shumti.

Gjatë kësaj periudhe kohore, kemi të raportuara edhe 3 raste të sulmeve ndaj personave zyrtarë, që nuk janë polic por zyrtarë tjerë të institucioneve.

Kemi patur raste edhe të lëndimit të punëtorëve pra rrezikim në vendin e punës-heqja e paisjeve mbrojtse ku kishim 4 raste të tilla.

Gjithashtu ne si stacion në Shtime, jemi duke punuar edhe me hetuesit në disa raste të ndryshme. Ndërsa sa i takon sigurisë në shkolla, gjendja është stabile përveq një rasti të rrahjes se nxënësve.

Gjatë kësaj periudhe kohore sa po raportojmë, kemi 3248 tiketa të cilat janë shqiptuar, e këtu hyjnë edhe tiketat për parking në vende të papërshtatshme.

Lajm i mirë, si për policinë e po ashtu edhe për të gjithë qytetarët është se tashmë ka filluar shenjëzimi i rrugëve dhe sinjalizimi i tyre, por ka filluar gjithashtu edhe vendosja e kamerave nëpër rrugët e qytetit.

Sa u takon lokaleve të natës, kemi patur një rast të lëndimit trupor, bëhet fjalë për një person i cili deri në ora 4 të mëngjesit ka qëndruar në atë lokal dhe ishte në gjendje të dehur.

**Skender Baftiu:** E përgëzoj Policinë e Kosovës për punën që është duke e bërë, ne si Bashkësi Islame kemi një bashkëpunim shumë të mirë, së bashku kemi përgatitur ligjerata të ndryshme të cilat normal që kishin efektin e tyre dhe të cilat kryesisht kishin të bënin në luftimin e dukurive negative.

**Skender Dauti:** Përshëndetje për të gjithë juve të pranishëm! Sa i takon këtij viti, pra 2024, ka qenë një ndër vitet më të nxehta, e me këtë rast kemi pasur edhe zjarre në lokacione të ndryshme, por kemi pasur edhe persona të cilët janë identifikuar e ndaj të cilëve janë ndërmarrë masa.

**Haxhi Behluli:** Sa u takon përdorimit të narkotikëve të cilët kohëve të fundit janë një dukuri mjaft shqetësuese për shoërinë tonë. Në këtë drejtim jemi duke punuar intenzivisht dhe vazhdimisht kërkoj nga të gjithë, edhe nga policët që çdo person që kapet dhe çdo informatë që kanë të mirret parasysh dhe personat që kapen ndaj tyre të mirren masat.

**Dardan Duraku:** Duhet të kontribuojmë të gjithë sepse ka rritje të këtyre rasteve në të gjitha regjionet e Kosovës. Në krahasim me vitin e kaluar ka rënje të vjedhjeve, por janë rritur dukshëm rastet e përdorimit të narkotikëve.

**Yllka Fejzullahu:** Unë si drejtoreshë e Drejtorisë së Arsimit kisha ngritur një shqetësim, ngase vahzdimisht ne si DKA bëjmë përpjekje për sigurimin e mjeteve shkollore, ndërsa rastet e vjedhjeve nëpër shkolla po ndodhin vazhdimisht.

**Haxhi Behluli:** Rasti në fshatin Muzeqinë është paksa interesant, që hyrja në objektin e shkollës ka ndodhur shumë lehtësisht, pra jo në mënyrë të dhunshme, e kjo na bënë të mendojmë që vjedhja është bërë nga dikush brenda shkollës. Kemi disa pista të hetimit lidhur me këtë rast dhe tani do të vazhdojmë me intervista dhe shqyrtimin e provave. Ndërsa për rastin në Carralevë kemi tre persona të dyshuar.

**Faruk Beqa:** Falemnderit të nderuar për të gjithë këto informata dhe kontributin tuaj lidhur me këtë pikë. Tani propozoj të kalojmë në pikën tjetër të rendit të ditës. Drejtorin e kemi sot prezent, i cili do të na njofton më gjerësisht.

1. **Informatë nga Drejtoria për Buxhet dhe Financa**

**Besnik Ahmeti:** Kemi përgatitur Draftin Buxhetor dhe që nga muaji qershor kemi organizuar dëgjime buxhetore të cilat kanë shuar shumë mirë, nga këto dëgjime kemi marr edhe kërkesat e qytetarëve.

Ky buxhet është buxheti më i lartë që ka patur ndonjëherë Komuna e Shtimes dhe i cili do të shpërndahet në 5 kategori të ndryshme.

**Armend Ramadani:** Përshëndetje! Kam një pyetje për drejtoreshën e arsimit. Shkolla në fshatin Vojnofc, a do të bëhet e re apo do të renovohet dhe me aneksin e shkollës së Gjurkocit çka po ndodhë?

**Yllka Fejzullahu:** Sa i takon shkollës së fshatit Vonjoc, kemi dal në teren së bashku me personat kompetent dhe në bazë të paramentrave, shkolla në Vojnoc nuk është aspak në gjendje të mirë edhe po ta renovojmë sepse është një shkollë mjat e vjetër dhe ne mendojmë që më mirë është ta bëjmë një të re.

Në fshatin Gjurkoc, kemi një shkollë me një ndërtim shumë të dobët, të trashëguar nga pushteti i kaluar dhe ne si DKA jemi duke bërë vazhdimisht përpjekje për sanimin e këtyre problemeve.

1. **Diskutim për Parandalimin e Ekstremizmit**

**Faruk Beqa:** Sa i takon kësaj pike mendoj që kemi shumë për të diskutuar, pasiqë edhe rrethanat ndërkombëtare na tregojnë që gjendja nuk është mjaft e mirë, e për këtë sigurisht që po ndikon edhe përdorimi i rrjeteve sociale. Me Këshillin e Bashkësisë Islame këtu në Shtime, kemi qenë në kontakt vazhdimisht dhe kemi biseduar për këtë çështje, të cilët i falenderoj jashtzakonisht shumë për kountributin e dhënë.

**Skender Baftiu:** Ekstremizimi duhet të luftohet vazhdimisht. Sot do të dojna të diskutojmë për një çështje për të cilën jemi edhe dëshmitarëse tani në Kosovë është nxitur një debat, debat nga një grup i njerëzve, Lëvizja e Deçanit e cila po shkakton një urrejtje fetare në mesin e popullit tonë. E ajo që është më e keqja se thirren në emër të kombit e të shqiptarisë.

Seriozisht një debat i till ka ngarkuar shumë qytetarët, pastaj bëjnë edhe thirrjen tjetër ‘braktiset islami dhe kthehen në fenë e të parëve tanë’, e cila është feja e të parëve, sipas tyre krishterizmi. Nuk është feja e të parëve tanë krishterizmi, po është paganizmi. Nëse thirremi ne të kthehemi në fenë e të parëve, duhet të kthehemi aty ku nuk është askush.

Feja është çështje personale dhe nuk ka të drejtë askush, askujt të ja fyej besimin të cilit i takon, e aq me tepër ne emër të kombit e shqiptarisë.

Ne e dimë edhe historikisht që shqiptarët, pa marrë parasysh besimeve që kanë pasur, kur ka qenë në pyetje çështja kombëtare, atdheu e lufta për liri të gjithë kanë dhënë kontribut së bashku. Ju e dini që mbi 300 hoxhollar, prirës fetarë, kanë qenë të uniformuar në radhët e UÇK-së, 37 imam janë vrarë në luftë, e në mesin e tyre kemi edhe nga komuna jonë.

Ne e shohim që kjo levizje ka tendenca, dhe e shohim që nxit urrejtje dhe përçarje në baza fetare.

Dua ta përmend edhe këtë në mënyrë të veçantë, para disa dite janë shpërndarë edhe disa pamfleta në komunën tonë, për të cilat kemi njoftuar edhe policinë edhe xhematin që të kenë kujdes që të braktiset islami.

Ne si Këshill i Bashkësisë Islame, si në nivel lokal por edhe qëndror jemi duke i përcjellur vazhdimisht këto ngjarje me vëmendje dhe jemi duke kryer punën tonë që na takon dhe jemi organizuar shumë mirë.

Qëllimi i këtij grupi nuk është i mirë sepse realisht, menyra, debati, propaganda, thirrja që janë duke bërë, shumë i gjason asaj thirrjes dhe propagandës serbe, prandaj mendoj që duhet të kemi kujdes shumë dhe si institucione të mirremi me këta njërëz, sepse askush nuk ka të drejtë të ndërhyj në besimin e tjetrit.

**Skender Dauti:** Sipas mendimit tim, është e pamundur të funksionoj një grup apo lëvizje pa financa, pa shtytje nga dikush, po të ishte vetëm një njëri kjo do të ishte në rregull, por një grup nuk mundet kurrsesi.

**Faruk Beqa:** Kemi këtu edhe ndikimin e rrjeteve sociale të cilat vetëm për klikime po shkaktojnë edhe pasoja të tilla.

**Haxhi Behluli:** Ne si Stacion Policor në Shtime, jemi vazhdimisht dhe do të jemi gjithmonë në parandalimin e këtyre rasteve.

1. **Portalet që sjellin lajme të rrejshme dhe pasojat te publiku**

**Faruk Beqa:** Qështja e portaleve me lajme të tilla, jo vetëm që është shqetësim lokal por edhe global. Në nivelin lokal po e shfrytëzojnë hapësirën që të shkaktojnë dëme që të bëjnë keq.

Vet fakti që fshihën dhe nuk tregojnë identitetin real e nuk janë transparent. Pasojat nga to vërtet janë të mëdha në aspektin shoqëror e familjar, por njerëzit duhet t’a kuptojnë që në të shumtën e rasteve janë të pavërteta.

**Haxhi Behluli:** Nga zyra kibernetike në Prishtinë, portale të tilla janë mbyllur shumë herë pas ankesave të qytetarëve, por për fat të keq ato hapen prap.

Të gjitha rastet që i kemi në komunën tonë janë duke u trajtuar dhe mund të them që është një punë mjaft e vështirë por me profesionistë nga kjo fushë këto portale do të zbulohen. Ne e dimë që ndonjëherë mund të fotografohemi sepse jemi persona zyrtarë, por jo në atë mënyrë që ata e përdorin, në prishje të imazhit e në dëm të personave pa nevojë.

**Faruk Beqa**: Me vullnetin që këto qështje të marrin epilogun e duhur, shpresoj që mos të teprohet dhe uroj të kemi rezultate për këtë temë.

**Muhadin Halili:** Është një pikë me vend, sepse këto portale po na shkaktojnë probleme të mëdha. Cak i këtyre isha edhe unë në vitin 2022, për gjoja një kontratë të paligjshme. Kam bërë padi për atë portal, por asnjëherë nuk është ndërmarrë asgjë.

Derisa nuk zbulohen rastet, gjithmonë do të kemi sulme të tilla dhe personat përgjegjës duhet të marrin denimin e merituar.

**Yllka Fejzullahu:** Përveq që të pandershëm janë edhe frikacak. Nuk duhet të luhet me dinjitetin e dikujt. Kanë filluar edhe nga ana familjare e lere më nga ana profesionale. Kërkoj me ngulm që të trajtohen këto raste.

**6.Të ndryshme**

**Faruk Beqa:** Nëse dikush nga ju të pranishëm keni diçka për të shtuar, apo diçka që mendojmë që na ka mbet pa u diskutuar në këtë takim. Atëherë mendoj që këtë takim ta mbyllim me kaq, duke shpresuar që në diskutimet e radhës të jemi më të arritura për disa nga qështjet që diskutuam.

**Mbledhja përfundoi në ora : 15:40**

**Procesmbajtëse:**

**Vlora Hyseni**